คือเดือนกุมภาพันธ์วันที่10เป็นประจำเดือนค่ะ แล้วหยุดวันที่14 แล้ววันที่18มีอะไรกับแฟนค่ะป้องกันแล้วก็ได้กินยาคุมฉุกเฉินทันทีหลังมีอะไรประมาณ1ชม.ค่ะ แล้ววันที่24มีเลือดออกเยอะค่ะประมาณ3วัน(ไม่แน่ใจว่าคือประจำเดือนหรือผลค้างเคียงของยาค่ะ) แล้วก็เลยรอประจำเดือนมาตามเดิมค่ะคือวันที่10แล้วเครียดมากค่ะนอนไม่หลับแทบไม่กินอะไรเลยมาช้าไป11วันแล้ะวันที่2ได้ไปซื้อที่ตรวจการตั้งครรภ์ค่ะ ขีดเดียว พอวันที่23ของเดือนมีนาคมก็มีประจำเดือนค่ะแต่มาแค่2วันมาแต่ก็เต็มผ้าอนามัยค่ะปกติไหม หรือต้องลองตรวจซ้ำไหมคะ
สวัสดีค่ะ การมีเพศสัมพันธ์แล้วป้องกันด้วยถุงยางอนามัยตลอดเลยนั้น จริงๆแล้วมีโอกาสตั้งครรภ์ได้น้อยมาก น้อยกว่า 1-2% อาจไม่จำเป็นต้องใช้ยาคุมฉุกเฉินก็ได้โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ได้จากที่กล่าวมา หลังกินยาไปแล้วมีเลือดออกตามมาประมาณ 1 สัปดาห์หลังจากนั้น อาจเป็นผลข้างเคียงจากยา (หากออกมาไม่ตรงรอบเดือน)หลังจากนี้ต้องสังเกตรอบเดือนอีกครั้ง ควรมาไม่เกิน 35 วันจากครั้งก่อน ส่วนการตรวจยืนยันครรภ์ก็สามารถทำได้ ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามกำหนด ควรตรวจซ้ำหรือไปยืนยันผลที่รพต่อไป